Julian Casablancas

**Julian Fernando Casablancas**, nado o 23 de agosto de 1978 en Nova York, é o vocalista da banda estadounidense de garage rock The Strokes.

## Primeiros anos 
Julian Casablancas é fillo do empresario hispanoestadounidense John Casablancas, fundador de *Elite Model Management*, e Jeanette Christiansen, unha modelo dinamarquesa que foi Miss Dinamarca en 1965, e irmán de Cecile Casablancas. Os seus pais divorciáronse cando Casablancas era moi novo, e este foi a vivir con súa nai e Sam Adoquei, que lle aprendeu sobre a arte e a ética do traballo.

O primeiro membro da banda que Casablancas coñeceu foi Nikolai Fraiture xa que ambos asistían ao mesmo xardín de infancia. Cando tiña 14 anos, Casablancas foi descuberto bebendo despois da escola e en consecuencia forzado a un programa de rehabilitación chamado *Phoenix House* dúas veces por semana. Pouco despois, seu pai enviouno ao Instituto Le Rosey, un internado na Suíza para fillos de xente influente. Foi aí onde coñeceu a Albert Hammond Jr. Se ben os dous non foron amigos no comezo, convertéronse en compañeiros de banda e de piso posteriormente.

Cando Casablancas regresou a Nova York despois de seis meses en *Le Rosey*, continuou a súa educación no *Dwight School* de Manhattan, onde se reuniu con Fabrizio Moretti e Nick Valensi, que logo se converterían en membros da banda. Deixou os estudos no 11 º grao e asistiu ao Five Towns College de Long Island durante un ano, recibindo unha bolsa, despois de escribir un clásico da composición. Traballou ademais como camareiro antes de entrar na música profesionalmente.

## Influencis musicais 
As influencias musicais de Casablancas son variadas e van desde The Velvet Underground ata Television. Incluíndo a Tom Petty, Nirvana, The Doors, Pearl Jam, Ramones, The Clash, entre outros como The Beatles , Creedence Clearwater Revival, Bob Marley.

## Carreira Musical 
### The Strokes 
Julian Casablancas conta cun rango vocal moi amplo, no seu estilo vocal pódense apreciar influencias de Robert Pollard e Lou Reed. El tamén declarou que a súa canción favorita de todos os tempos é A change is gonna come de Sam Cooke.

Como compositor principal de The Strokes é coñecido por ser moi meticuloso co seu son. Julian compón nunha gran variedade de instrumentos, e emprega o teclado cando precisa realizar arranxos moi complexos para despois adaptalos para que poidan ser tocados por The Strokes.

Outro cambio recente é notable na gravación da súa voz, que soa moito máis forte e clara que nos seus dos primeiros discos, nos que Casablancas sempre empregaba un filtro ao cantar. Isto mudou en *First Impressions of Earth*, Julian dixo que isto foi preciso para que a súa voz se axustara ao estilo do último disco e non porque recibira críticas sobre a súa voz.

## Participacións especiais 
No ano 2007, Julian Casablancas participou con Queens Of The Stone Age na canción *Sick, Sick, Sick* facendo os coros (Pódese atopar en *Era Vulgaris*).

No ano 2008 participou con Santigold (daquela Santogold) e N.E.R.D para facer a publicidade da famosa marca de zapatillas Converse. A canción chámase "*My Drive Thru*" e gañou popularidade rapidamente, pódese ver coma unha das mellores cancións bailables dese ano.

Participou no albúm do trío cómico formado no Saturday Night Live, *The Lonely Island*, que foi lanzado ao mercado o 10 de febreiro de 2009 e leva por título *Incredibad*. O tema no que colabora Julian titúlase *Boombox*.

*Dark Night Of The Soul* é o nome do proxecto musical creado por Danger Mouse, Sparklehorse e o director de cine David Lynch, que consta de 13 temas interpretados entre outros por Iggy Pop, Frank Black, Suzzane Vega, David Lynch e Julian Casablancas que pon voz ao tema *Little Girl*.

O 28 de xuño de 2011 lanzouse ao mercado un disco de covers da lenda do rock,Buddy Holly, para conmemorar o seu 75 aniversario, onde Julian aparece interpretando o tema *"Rave on"*. 
Este ano foi elixido para ser a imaxe dunha colonia para home *"Decibel", por Azzaro*, onde Julian é autor da canción para a propaganda levando por nome "I Like The Night". 
Contribúe xunto co dúo alemán Digitalism na creación dunha canción titulada *"Forrest Gump"*.

## Carreira como solista 
Casablancas publicou o seu primeiro traballo en solitario, *Phrazes For The Young* o 3 de novembro de 2009 (Cult Records). O seu lanzamento, viu precedido polo single "11th Dimension", á venda o 18 de setembro. Dous meses despois, o 18 de novembro, publicouse un deluxe box-set do álbum no que, ademais do CD, se incluía un vinilo, un libro autografado polo propio artista, e outros extras. NZ #34, US #35

#### Singles 
* "11th Dimension" (2009)
* "I Wish It Was Christmas Today" (2009)
* "Boombox (with lonely island)" (2010)
* "Rave on (Tribute to Buddy Holly)" (2011)

## Notas 
## Véxase tamén 
### Ligazóns externas 
* Julian Casablancas en MySpace.